
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA VELA LUKA
Općinsko vijeće

KLASA: 
URBROJ: 
Vela Luka,  .2023. godine

Na temelju članka 45. Zakona o komunalnom gospodarstvu (NN 68/18, 110/18, 32/20)  i članka 29. Statuta Općine Vela Luka („Službeni glasnik Općine Vela Luka“ br. 11/21), Općinsko vijeće Općine Vela Luka na ________ sjednici održanoj dana ______________________  godine donijelo je slijedeću


O D L U K U
o koncesiji za obavljanje komunalnog linijskog prijevoza putnika u cestovnom prometu  na području Općine Vela Luka  i  raspisivanju natječaja


Članak 1.
1. Prihvaća se Analiza davanja koncesije na području Općine Vela Luka (izrađena od tvrtke INFRA DAP d.o.o. iz Jastrebarskog, oznaka projekta: 2023-SJP, od lipnja 2023.g.) i pripadajuća procjena vrijednosti koncesije za obavljanje komunalnog linijskog prijevoza putnika u cestovnom prometu.

2. Analiza davanja koncesije iz točke 1. ovog članka prilog je ove Odluke.

3. Ovom Odlukom pristupa se raspisivanju natječaja za dodjelu koncesije za obavljanje komunalne djelatnosti prijevoza putnika u javnom prometu na području općine Vela Luka.

Članak 2.
Predmet koncesije je obavljanje linijskog prijevoza putnika na području Općine Vela Luka u trajanju od 5 godina. Prijevoz putnika će se obavljati odgovarajućim vozilima - autobusima, prema voznom redu kojeg utvrđuje Općina Vela Luka, a u skladu sa Analizom davanja koncesije.

Članak 3.
Kriterij za odabir najpovoljnijeg ponuditelja je najviše ponuđena naknada za koncesiju.

Članak 4.
Odluku o izboru koncesionara za obavljanja komunalnih djelatnosti iz članka 1. i 2. ove Odluke po provedenom natječaju donosi Općinsko vijeće.

Članak 5.
Zadužuje se Povjerenstvo imenovano Odlukom o imenovanju Stručnog povjerenstva za provođenje postupka koncesije za obavljanje komunalnog linijskog prijevoza putnika u cestovnom prometu na području Općine Vela Luka (Službeni glasnik Općine Vela Luka br. 11/23), da na temelju ove Odluke nastavi s pripremnim radnjama za raspisivanje natječaja za dodjelu premetne koncesije.

Članak 6.
Ova Odluka stupa na snagu osmog dana od dana objave u Službenom glasniku Općine Vela Luka.

Predsjednik Općinskog vijeća:
 Zoran Manestar
































Prilog:
- Analiza davanja koncesije na području Općine Vela Luka
Dostaviti:
- tajništvo
- objava u Službenom glasniku Općine Vela Luka
- pismohrana


Obrazloženje

Pravna osnova za donošenje Odluke:
· Zakon o komunalnom gospodarstvu („Narodne Novine“, broj 68/2018, 110/2018 i 32/2020),

Člankom 45. Zakona o komunalnom gospodarstvu (NN 68/18, 110/18 i 32/20), propisano je da je davatelj koncesije za komunalni linijski prijevoz putnika predstavničko tijelo jedinice lokalne samouprave.  

Člankom 46. Zakona o komunalnom gospodarstvu (NN 68/18, 110/18 i 32/20), određeno je da se na sva pitanja u vezi s koncesijom, a koja nisu uređena Zakonom o komunalnom gospodarstvu, primjenjuju propisi kojima se uređuju koncesije. Prema članku 18. Zakonu o koncesijama  (NN 69/17, 107/20), za koncesije procijenjene vrijednosti manje od 15.000.000,00 kuna (1.990.842,13EUR), davatelj koncesije izrađuje analizu davanja koncesije.

Osnovna pitanja koja se uređuju Odlukom:
Navedenom Odlukom prihvaća se Analiza davanja koncesije na području Općine Vela Luka (izrađena od tvrtke INFRA DAP d.o.o. iz Jastrebarskog, oznaka projekta: 2023-SJP, od lipnja 2023.g.). 

Cilj donošenja Odluke:
Cilj donošenja Odluke je uvođenje nove usluge obavljanja komunalnog linijskog prijevoza putnika na području Općine Vela Luka sa odredbama Zakona o koncesijama, Zakona o komunalnom gospodarstvu i drugim propisima koji reguliraju navedenu problematiku.

